Olli Ant-Wuorinen

Olli Viljo Anton Ant-Wuorinen (vuoteen 1930 Wuorinen; 21. huhtikuuta 1904 Helsinki – 26. kesäkuuta 1993 NurmijärviWilenius, Reijo: Kuolleita: Professori, kemisti Olli Ant-Wuorinen. (Maksullinen artikkeli.) Helsingin Sanomat 7.7.1993. Viitattu 30.5.2018.) oli suomalainen kemisti. Hän toimi Valtion teknillisen tutkimuslaitoksen (VTT) kemiantekniikan laboratorion johtajana professorin arvolla vuosina 1948–1970. Hän kehitti menetelmän puun sokeroimiseksi rikkihapon avulla.Otavan Iso tietosanakirja, osa 1, p. 575. Otava 1967.

Ant-Wuorinen valmistui filosofin kandidaatiksi Helsingin yliopistosta vuonna 1928 ja väitteli kemian tohtoriksi Birminghamin yliopistossa vuonna 1932. Hän oli vuosina 1932–1937 sosiaaliministeriön alkoholikeministinä, 1937–1940 Teollisuuden keskuslaboratorion paperintutkimusosaston johtajana, talvisodan aikana 1939–1940 Kansanhuoltoministeriön toimistopäällikkönä, 1940–1943 valtion puunsokeroimistoimikunnan toiminnanjohtajana ja 1943–1950 Puukemia Oy:n tutkimustoiminnan johtajana. Ant-Wuorinen oli myös Teknillisen korkeakoulun dosentti vuosina 1939–1945.Kuka kukin on 1954, s. 44. Runeberg.org. Myöhemmin hän toimi muun muassa YK:n asiantuntijana Intiassa. Hän vietti eläkevuotensa pääosin Espanjassa. Ant-Wuorinen oli Suomen kemistien seuran puheenjohtaja, Rafael Haarlan säätiön ja Plastexin hallitusten puheenjohtaja sekä Ahlströmin hallituksen jäsen.

Olli Ant-Wuorisen isä Anton Vuorinen oli tamperelainen kunnallispoliitikko ja yksi Aamulehden perustajista. Hänen veljensä oli PRH:n ylijohtaja Paavo Ant-Wuorinen.

Lähteet

Kirjallisuutta


Luokka:Suomalaiset kemistit
Luokka:Suomalaiset professorin arvonimen saaneet
Luokka:VTT
Luokka:Vuonna 1904 syntyneet
Luokka:Vuonna 1993 kuolleet